Friedrich Bidder

Friedrich Heinrich Bidder estis germana-balta anatomo, patologo kaj fiziologo kaj profesoro pri Anatomio en la Universitato de Tartu, en la tiama Gubernio de Livonio, kiu apartenis al la Rusa Imperio. Li estis filo de  Ernest Christian Bieder kaj lia edzino Amalia Jakobina.Artikolo verkita surbaze de la angla Vikipedia dokumento samnoma.

En 1834 li doktoriĝis ĉe la Universitato de Dorpat, kie li iĝis profesoro pri anatomio (1842), pri fiziologio kaj patologio (1843). Li estis koresponda membro (1857) kaj honora membro (1884) de la Sankt-Peterburga Akademio de Sciencoj (hodiaŭ Rusa Akademio de Sciencoj). Li estis la prezidanto de la "Societo de la Naturalistoj de la Universitato de Dorpat" inter 1877 kaj 1890.

Bidder estas ĉefe memorita pro siaj studoj pri nutrado kaj gastra fiziologio. Inter 1847 kaj 1852 li faris fiziologia-kemiajn studojn pri digestaj sukoj kaj metabolo kun kemiisto Carl Ernst Heinrich Schmidt (1822–1894). Li ankaŭ faris gravajn esplorojn de la simpatetika nerva sistemo kun Alfred Wilhelm Volkmann (1801-1877) kaj de la mjelo kun Karl Wilhelm von Kupffer (1829-1902).

La nomo de Bidder estas ligita al du anatomiaj strukturoj:

"Ganglioj de Bidder": ganglioj situantaj ĉe la malsupra fino de la atria septo; foje nomataj ventriklaj ganglioj.
"Organo de Bidder": sfera, bruneta genera organo de masklaj bufoj.

Verkaro

 Neurologische Beobachtungen, ("Neŭrologiaj observoj"), 1836
Die Selbständigkeit des sympathischen Nervensystems durch anatomische Untersuchungen nachgewiesen ("La sendependeco de la simpatia nerva sistemo pruvita per anatomiaj studoj"),(kune kun "Alfred Wilhelm Volkmann", 1842)
Untersuchungen über den Harn und die Geschlechtswerkzeuge der nackten Amphibien ("Studoj pri la urino kaj seksorganoj de nudaj amfibioj") (1846)
Die Verdauungssäfte und der Stoffwechsel ("Digestaj sukoj kaj metabolo"), (kune kun Carl Schmidt, 1852)
Über die Textur des Rückenmarkes ("Pri la teksturo de la mjelo") (1857)

Vidu ankaŭ

 Christoph Christian Bidder (11.11.1725-1784)
 Karl Johann Bidder (1777-1824)
 Johannes Peter Müller (1801-1858)
 Alfred Wilhelm Volkmann (1801-1877) germana fiziologo kaj anatomo
 Heinrich Friedrich Bidder (1810-1894) germana kuracisto
 Claude Bernard (1813-1878)
 Carl Ernst Heinrich Schmidt (1822-1894) germana kuracisto kaj kemiisto
 Ernst von Bergmann (1836-1907) germana kirurgo
 Ludwig Stieda (1837-1918) germano-balta anatomo
 Friedrich Ernst Bidder (1839-1902) germana ginekologo
 Alfred Bidder (1844-1905) germana kuracisto
 Johannes Steudel (1901-1973) germana historiisto pri la Medicino

 Referencoj 

Kategorio:Naskiĝintoj en 1810
Kategorio:Naskiĝintoj la 9-an de novembro
Kategorio:Mortintoj en 1894
Kategorio:Mortintoj 27-an de aŭgusto
Kategorio:Naskiĝintoj en la 19-a jarcento
Kategorio:Mortintoj en la 19-a jarcento